Почитуван родителу/старателу,

Министерството за образование и обука нуди поддршка на викториските ученици погодени со поплавите.

Семејствата чии домови и/или подвижен имот биле оштетени од поплавите, може да добијат помош за секој ученик во нивното домаќинство заради замена на неопходни училишни предмети, вклучително:

* Делови од униформа
* Чевли
* Лаптоп
* Футрола за лаптоп
* Интернет Data Sim
* Училишен прибор
* Калкулатор
* Слушалки
* Работни чевли
* Работна облека
* Костими за пливање и опрема
* Крем за заштита од сонце

Помош за замена на предмети во вредност до 1.200 долари е достапна на секој ученик кој бил погоден со:

* Губење или оштетување на домот; и/или
* Губење или оштетување на покуќнината/подвижниот имот

**Како да се поднесе барање**

Ве молиме јавете се на дежурната линија на Министерството за образование и обука на 1800 338 663 заради регистрирање на вашето барање за помош. Дежурната линија е отворена од 8.30 наутро до 6.00 навечер во работни денови. Помош ќе биде дадена на ученици во викториските државни, католички и независни училишта.

Како дел од процесот на поднесување барање, за време на вашиот повик ќе биде побарано да ги дадете следните информации:

* Презиме
* Податоци за контакт на семејството - на пример, адреса, телефон, имејл
* Штета, на пример, загуба или оштетување на домот, покуќнината/подвижниот имот
* Име (имиња) на викториско училиште
* Број на ученици на училишна возраст во вашето домаќинство

Вработените на дежурната линија ќе ги пренесат податоците од вашето барање на надлежната служба која ќе организира помошта да ви биде дадена преку вашето училиште.

Ве молиме видете на [веб-страницата на Министерството за образование и обука](https://www.vic.gov.au/flood-event-support-children-students-and-families) за друга поддршка и информации за семејствата погодени со поплавите.

Преведувачи се достапни на семејствата чии ученици одат во државни училишта, со јавување на 131 450.

Со почит,

Директор